Държавен вестник, бр. 9, 2018 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  9
Чл. 10. (1) ВиК операторът трябва да разпо­
лага най-малко със следния персонал с ръко­
водни и стопанско-административни функции:
1. главен инженер или съответното длъж­
ностно наименование съгласно Националната 
класификация на професиите и длъжностите, 
2011 г.;
2. главен енергетик или съответното длъж­
ностно наименование съгласно Националната 
класификация на професиите и длъжностите, 
2011 г.;
3. главен счетоводител или съответното 
длъжностно наименование съгласно Нацио­
налната класификация на професиите и длъж­
ностите, 2011 г.;
4. началник пречистване или съответното 
длъжностно наименование съгласно Нацио­
налната класификация на професиите и длъж­
ностите, 2011 г.;
5. началник на ВиК район в зависимост 
от структурата на дружеството и възприетото 
от ВиК оператора разделение на обособената 
територия или съответното длъжностно наиме­
нование съгласно Националната класификация 
на професиите и длъжностите, 2011 г.;
6. експерт по регулаторна и договорна дей­
ност или съответното длъжностно наимено­
вание съгласно Националната класификация 
на професиите и длъжностите, 2011 г. – за 
дейностите по реда на Закона за регулиране на 
водоснабдителните и канализационните услуги 
и договорите по реда на Закона за водите;
7. началник на язовирен/язовирни район/
райони или съответното длъжностно наиме­
нование съгласно Националната класифика­
ция на професиите и длъжностите, 2011 г. – в 
зависимост от схемата на водоснабдителната 
система на обслужваната обособена територия.
(2) ВиК операторът наема лицата по ал. 1 
по основно трудово правоотношение.
(3) Нарушение на изискванията по ал. 1 от 
ВиК оператора е налице, когато някоя от по­
зициите остане незаета или се заема от лице, 
което не отговаря на изискванията по този 
раздел, за повече от 90 последователни кален­
дарни дни, но не повече от 180 календарни дни 
общо за годината.
(4) Задълженията на лицата по ал. 1 се оп­
ределят в длъжностните им характеристики.
Чл. 11. (1) Главният инженер на ВиК опера­
тора трябва да е лице с висше образование по 
специалност „Водоснабдяване и канализация“ 
и с образователно-квалификационна степен 
„магистър“.
(2) Лицето по ал. 1 трябва да има не по-мал­
ко от 5 години трудов стаж по специалността.
Чл. 12. (1) Главният енергетик на ВиК 
оператора трябва да е лице с висше електро­
инженерно или еквивалентно образование 
и с образователно-квалификационна степен 
„магистър“.
(2) Лицето по ал. 1 трябва да има не по-мал­
ко от 3 години трудов стаж по специалността.
Чл. 13. (1) Главният счетоводител на ВиК 
оператора трябва да е лице с висше образова­
ние по специалности, свързани с икономика 
или финанси, или счетоводство и контрол, или 
други релевантни специалности от област на 
висшето образование „Социални, стопански и 
правни науки“, професионално направление 
„Икономика“, образователно-квалификационна 
степен „магистър“.
(2) Лицето по ал. 1 трябва да има най-малко 
3 години професионален опит в областта на 
счетоводството, вътрешния и външния одит.
Чл. 14. (1) Началник пречистване трябва да 
е лице с висше образование по специалности, 
свързани с водоснабдяването и канализацията 
или химичното инженерство, професионални 
направления „Архитектура, строителство и 
геодезия“ или „Химически науки“ и с образо­
вателно-квалификационна степен „магистър“.
(2) Лицето по ал. 1 трябва да има най-малко 
3 години трудов стаж по специалността.
Чл. 15. Началникът на район трябва да е 
лице:
1. с висше инженерно образование и с 
образователно-квалификационна степен „про­
фесионален бакалавър“, както и най-малко 
една година трудов стаж във ВиК оператор, или
2. със средно образование и с професионална 
квалификация по професии и специалности от 
области на образование „Техника“ и „Архитек­
тура и строителство“ от Списъка на професиите 
за професионално образование и обучение по 
чл. 6 от Закона за професионалното образова­
ние и обучение и най-малко с 3 години трудов 
стаж във ВиК оператор.
Чл. 16. (1) Експерт по регулаторна и договор­
на дейност трябва да е лице с висше инженерно, 
икономическо или юридическо образование 
и с образователно-квалификационна степен 
,,магистър“.
(2) Лицето по ал. 1 трябва да има най-малко 
две години трудов стаж във ВиК оператор или 
две години професионален опит в предприятие 
с основен предмет на дейност – предоставяне 
на комунални услуги.
Чл. 17. (1) Началник на язовирен/язовир­
ни район/райони трябва да е лице с висше 
образование по специалности, свързани с 
водоснабдяване и канализация, хидротехни­
ческо или хидромелиоративно строителство, 
професионално направление „Архитектура, 
строителство и геодезия“ и с образователно-
квалификационна степен ,,магистър“.
(2) Лицето по ал. 1 трябва да има най-малко 
5 години трудов стаж по специалността.
Раздел IV
Обучения
Чл. 18. (1) Лицата по чл. 9 и 10 трябва да 
актуализират и/или да разширяват професи­
оналните си умения и да повишават квали­
фикацията си най-малко два пъти на всеки 
пет години считано от влизането в сила на 
наредбата.